Leprechaun (filma)

Leprechaun, 1993ko Mark Jones estatubatuar zinema zuzendariaren fantasiazko eta beldurrezko komedia film bat da. Irlandar mitologiako Leprechaun pertsonaian oinarritua dago. Warwick Davis, Jennifer Aniston, Ken Olandt, Mark Holton eta Robert Gorman aktoreek antzeztu zuten.

Gaur egun, beldurrezko zinemazaleen artean kultuzko filmaren estatusa bereganatu du.

Izandako arrakastari esker jarraipen ugari izan zituen: Leprechaun 2 (1994), Leprechaun 3 (1995), Leprechaun 4: In Space (1997) , Leprechaun in the Hood (2000), Leprechaun: Back 2 tha Hood (2003), Leprechaun: Origins (2014) eta Leprechaun Returns (2018).

 Argumentua 

1983, Dan O'Grady (Shay Duffin) bere Ipar Dakotako jaioterrira Irlandara burututako bidai batetik itzuli berria da, berarekin batera urrez beteriko pertza bat dakarrela, bere emazteari (Pamela Mant) urre pertza Leprechaun (Warwick Davis) irlandar iratxo bati lapurtu diola aipatuko dio, baina bere zoritxarrerako iratxo gaiztoak AEBetara jarraitu dio, bere emaztea hil eta Danek lau hostoko hirusta batez lokartzea lortuko du, baina ondoren Danek bihotzekoa jasan eta hil egingo da.

Handik hamar urtera, 1993an, J. D. Redding (John Sanderford:) eta Tory (Jennifer Aniston) alaba O'Gradytarren baserrian udaldia pasatzeko bizitzen jarri eta nahigabean Leprechaun zitala berpiztuko dute, berriz ere bereak eta bi eginez.

 Aktoreak 
 Warwick Davis: Leprechaun
 Jennifer Aniston: Tory Redding
 Ken Olandt: Nathan Murphy
 Mark Holton: Ozzie Jones
 Robert Hy Gorman: Alex Murphy
 David Permenter: Tripet udaltzaina
 William Newman: Roy Cronin sheriffa
 Shay Duffin: Daniel O'Grady
 Pamela Mant: O'Grady andrea
 John Sanderford: J. D. Redding
 John Voldstad: Joe

 Kanpo estekak 
 IMDBko fitxa irakurgai 

Kategoria:Ameriketako Estatu Batuetako filmak
Kategoria:Beldurrezko komedia filmak
Kategoria:Fantasia iluneko filmak
Kategoria:Slasher filmak
Kategoria:Mitologia zeltari buruzko filmak
Kategoria:Landetxeetan girotutako filmak
Kategoria:Aita-alaben harremanei buruzko filmak
Kategoria:Ipar Dakotan girotutako filmak
Kategoria:1980ko hamarkadan girotutako filmak
Kategoria:1990eko hamarkadan girotutako filmak
Kategoria:Kultuzko filmak
Kategoria:Film independenteak